**JURDAIČIŲ SOCIALINĖS GLOBOS NAMŲ 150 VIETŲ GYVENAMOJO KORPUSO PATALPŲ PAPRASTOJO REMONTO DARBŲ SUTARTIS**

2017 m. spalio 18 d. Nr. JSGN2017/011

Jurdaičiai

**Jurdaičių socialinės globos namai**,įstaigos kodas 190793267, atstovaujami direktorės Adelės Pociuvienės, veikiančios pagal įstaigos nuostatus, toliau vadinamas **Užsakovu** ir

UAB „Ingarė“, įmonės kodas 303066581, atstovaujama direktoriaus Manto Juknio, veikiančio pagal įmonės įstatus, toliau vadinama **Rangovu,**

toliau kartu vadinamos Šalimis, o atskirai – Šalimi, sudarė šią Jurdaičių socialinės globos namų 150 vietų gyvenamojo korpuso patalpų paprastojo remonto darbų sutartį (toliau – Sutartis).

**1. Sutarties objektas**

1.Šia Sutartimi Rangovas įsipareigoja savo jėgomis, medžiagomis ir priemonėmis šioje Sutartyje nustatytais terminais ir tvarka atlikti Užsakovo 150 vietų gyvenamojo korpuso patalpų paprastojo remonto darbus (sanitarinių patalpų ir pakabinamų lubų įrengimo darbus) (toliau – Darbai) ir perduoti juos Užsakovui. Rangovo lokalinė išplėstinė darbų atlikimo sąmatų skaičiavimai yra pridedami prie šios Sutarties kaip priedas Nr. 2.

**2. Sutarties kaina**

2. Sutarties kaina yra **18215,64 Eur (aštuoniolika tūkstančių du šimtai penkiolika Eur. 64 ct.), tame skaičiuje pridėtinės vertės mokestis (toliau – PVM) – 3161,39 Eur (trys tūkstančiai šimtas šešiasdešimt vienas Eur. 39 ct.)**.

3. Sutarties Darbų kaina gali kisti jei šios Sutarties galiojimo metu pasikeičia teisės aktai, nustatantys PVM tarifo pakeitimus. Perskaičiuota Sutarties kaina įforminama Sutarties Šalims pasirašant raštišką susitarimą dėl Sutarties pakeitimo, kuris yra neatskiriama Sutarties dalis.

4. Sutarties kaina nebus perskaičiuojama pagal bendrą kainų lygio kitimą, Darbų grupių kainų pokyčius bei dėl mokesčių pasikeitimų, išskyrus PVM tarifo pasikeitimą, kaip nurodyta Sutarties 4 punkte.

**3. Atsiskaitymo ir mokėjimo tvarka**

5. Už atliktus Darbus Užsakovas su Rangovu atsiskaito ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos, prieš tai pasirašius Darbų priėmimo-perdavimo aktą.

6. Rangovas PVM sąskaitą-faktūrą privalės pateikti naudodamasis informacinės sistemos „E. sąskaita“ priemonėmis. Rangovui nepateikus sąskaitos faktūros per „E. sąskaita“, Užsakovas turi teisę nevykdyti mokėjimo.

7. Užsakovas turi teisę sulaikyti apmokėjimą, jei:

7.1. po atliktų Darbų priėmimo-perdavimo akto pasirašymo paaiškėja atliktų Darbų rezultato trūkumai, jeigu jų nebuvo įmanoma pastebėti Darbų perdavimo ir priėmimo metu.

7.2. po atliktų Darbų priėmimo-perdavimo akto pasirašymo paaiškėja, kad Užsakovui padaryti nuostoliai dėl Rangovo kaltės (pvz. sugadinta įranga, pažeistos komunikacijos, tinklai ir pan.).

**4. Darbų atlikimo terminai**

8. Rangovas darbus pradeda vykdyti per 5 (penkias) kalendorines dienas nuo Sutarties įsigaliojimo dienos.

9. Rangovas darbus užbaigia ir perduoda (pateikia atliktų Darbų perdavimo-priėmimo aktą) Užsakovui iki 2017 metų gruodžio 22 dienos.

10. Sutarties 10 punkte nustatytas terminas Šalių susitarimu gali būti pratęstas dėl aplinkybių, nepriklausančių nuo Sutarties Šalių ir kurių Šalys negalėjo iš anksto numatyti.

**5.** **Užsakovas įsipareigoja**

11. Vykdyti Darbų techninę priežiūrą.

12. Ne vėliau kaip per 5 kalendorines dienas nuo Sutarties įsigaliojimo dienos perduoti Rangovui patalpas Sutartyje numatytiems darbams atlikti.

13. Pateikti visus reikalingus leidimus Darbams atlikti, jeigu tokie leidimai reikalingi pagal galiojančius norminius aktus.

14. Užtikrinti, kad Rangovas per visą Sutarties laikotarpį galėtų patekti į Darbų atlikimo patalpas įstaigos darbo metu, t.y., pirmadieniais – ketvirtadieniais nuo 8.00 val. iki 17.00 val., penktadieniais nuo 8.00 val. iki 15.45 val.

15. Per visą Darbų atlikimo laikotarpį sudaryti galimybę naudotis Darbams atlikti reikalinga elektros energija ir vandeniu.

16. Priimti Rangovo atliktus Darbus ir pasirašyti atliktų Darbų perdavimo-priėmimo aktą per 3 (tris) darbo dienas nuo šio akto gavimo dienos arba per šį laikotarpį pateikti motyvuotą atsisakymą pasirašyti atliktų Darbų perdavimo-priėmimo aktą.

**6.** **Rangovas įsipareigoja**

17. Atlikti Darbus, vadovaudamasis Užsakovo pateiktomis techninėmis specifikacijomis, Lietuvos Respublikoje galiojančių įstatymų, poįstatyminių aktų, normatyvinių statybos dokumentų ir Statybos techninių reglamentų reikalavimų.

18. Nekeisti Užsakovo sprendimų be jo rašytinio sutikimo.

19. Laiku pradėti, kokybiškai atlikti ir perduoti Užsakovui Darbus.

20. Užtikrinti saugos ir sveikatos darbe, higienos, priešgaisrinės saugos ir aplinkos apsaugos reikalavimų vykdymą.

21. Darbams naudoti tik sertifikuotas statybines medžiagas, gaminius ir įrengimus.

22. Paskirti atsakingą Darbų vadovą, kuris prižiūrėtų atliekamus Darbus.

23. Užtikrinti, kad Darbus atliktų kvalifikuoti darbuotojai, visą Darbų atlikimo laikotarpį turėti, jei reikalinga, leidimus (licencijas) darbams atlikti.

24. Užtikrinti, kad Užsakovas galėtų susipažinti, patikrinti Darbų atlikimo eigą ir kokybę.

25. Visus Darbus atlikti pats, jei bus pasitelkiamas subrangovas, prieš pasitelkiant, turi būti suderinta su Užsakovu.

26. Nekokybiškai atliktus Darbus bei trūkumus pašalinti savo sąskaita.

27. Atlikti Darbus tvarkingai, neteršiant teritorijos, kompaktiškai kaupti statybos atliekas ir jas išnešti iš patalpų.

28. Apsaugoti Užsakovo turtą nuo nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik remontuojamose ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.

**7.** **Sutarties garantijos**

29. Atliktiems Darbams nustatomas 5 metų garantinis laikas, kurio pradžia skaičiuojama nuo Darbų perdavimo-priėmimo akto pasirašymo.

30. Rangovas neatsako už defektus, nustatytus per garantinį terminą, jeigu jie atsirado dėl objekto ar jo dalių normalaus susidėvėjimo arba jo netinkamo naudojimo.

**8**. **Šalių atsakomybė**

31. Šalis neįvykdžiusi ar netinkamai įvykdžiusi savo sutartines prievoles, privalo atlyginti kitai Šaliai šios patirtus nuostolius, sumokėti netesybas, jei neįrodo, kad prievolės neįvykdė ar netinkamai įvykdė dėl nenugalimos jėgos (force majeure) aplinkybių ar dėl kitos Šalies kaltės.

32. Nenugalimos jėgos (*force majeure*) aplinkybės, dėl kurių Šalis gali būti visiškai ar iš dalies atleista nuo civilinės atsakomybės, suprantamos taip, kaip yra apibūdintos Lietuvos Respublikos civilinio kodekso 6.212 straipsnyje bei vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840.

33. Užsakovas, nepagrįstai uždelsęs atsiskaityti už atliktus Darbus nustatytuoju laiku, Rangovui raštu pareikalavus, moka 0,03 % dydžio delspinigius už kiekvieną uždelstą dieną, skaičiuojant nuo atliktų, bet neapmokėtų Darbų kainos.

34. Rangovas, nepagrįstai uždelsęs atlikti Sutartyje numatytus Darbus, moka 0,03 % dydžio delspinigius už kiekvieną uždelstą dieną, skaičiuojant nuo Sutarties kainos. Delspinigių suma gali būti išskaičiuojama iš Rangovui mokėtinos sumos.

35. Nutraukus Sutartį dėl Rangovo kaltės, Rangovas privalo sumokėti Užsakovui 10 % nuo Sutarties kainos baudą ir atlyginti dėl to Užsakovo patirtus nuostolius.

36. Užsakovas, nutraukęs Sutartį ne dėl Rangovo kaltės, atlygina Rangovui jo turėtas pagrįstas išlaidas, susijusias su Sutarties vykdymu.

**9. Ginčų sprendimas**

37.Visi ginčai, kilę vykdant šią Sutartį, turi būti sprendžiami geranoriškai, derybų keliu. Šalims nesutarus, ginčai sprendžiami Lietuvos Respublikos įstatymų nustatyta tvarka.

**10.** **Kitos sutarties sąlygos**

38. Visus kitus Šalių tarpusavio santykius, kylančius iš šios Sutarties ir neaptartas jos sąlygas, reglamentuoja Lietuvos Respublikos civilinis kodeksas ir kiti Lietuvos Respublikos teisės aktai.

39. Sutartis gali būti keičiama jos galiojimo laikotarpiu tik vadovaujantis Viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

40. Rangovo gauta informacija vykdant šią Sutartį yra konfidenciali ir negali būti perduota tretiesiems asmenims be kitos Šalies raštiško sutikimo, išskyrus teisės aktų numatytus atvejus. Visus iš Užsakovo gautus Sutarčiai vykdyti reikalingus dokumentus, Rangovas Sutarties vykdymo pabaigoje grąžina Užsakovui.

41. Užsakovas paskiria kontaktinį asmenį – direktoriaus pavaduotoją ūkio reikalams Vytautą Gluską, tel. +370 694 06893, el. p. vytautas.gluska@jurdaiciai.lt.

42. Rangovas paskiria kontaktinį asmenį Andrių Vitkauską, tel. +370 602 67789, el. p. andrius@ingare.lt.

43. Užsakovas paskiria asmenį, atsakingą už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį, ekonomistę Viliją Sargiūnienę, tel. +370 687 18555, el. p. Vilija.sargiuniene@jurdaiciai.lt.

44. Sutartis sudaryta dviem vienodą juridinę galią turinčiais egzemplioriais, po vieną Užsakovui ir Rangovui.

**11.** **Sutarties galiojimas ir nutraukimas**

45. Sutartis įsigalioja nuo abiejų Šalių Sutarties pasirašymo momento ir galioja iki visiško jos įvykdymo, bet ne ilgiau kaip iki 2018 m. sausio 31 d.

46. Užsakovas turi teisę vienašališkai nutraukti Sutartį, prieš 10 (dešimt) kalendorinių dienų raštu pranešęs apie tai Rangovui, jeigu:

47.1. pastarasis nevykdo arba netinkamai vykdo Sutartyje nurodytus įsipareigojimus;

47.2. Rangovas sudaro subteikimo sutartį be Užsakovo sutikimo;

47.3. Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Rangovas netenka licencijos, akreditavimo ar kitų leidimų, kurie yra būtini jo veiklai vykdyti;

47.4. Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

47.5. Lietuvos Respublikos viešųjų pirkimų įstatymo 90 straipsnio 1 dalyje nustatytais pagrindais.

48. Sutartis gali būti nutraukta raštišku abiejų Šalių susitarimu, apie tokį Sutarties nutraukimą kitai Šaliai pranešant ne vėliau kaip prieš 10 (dešimt) kalendorinių dienų.

49. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**12.**  **Šalių rekvizitai**

Rangovas

UAB “Ingarė"

Įmonės kodas 303066581

A/s LT50730001013542672

Kaštonų g. 2, Ukmergė

Direktorius Mantas Juknys

parašas

A. V.

Užsakovas Jurdaičių socialinės globos namai

Įstaigos kodas 190793267

Dvaro g. 25, Jurdaičių k., Joniškio r.

Direktorė Adelė Pociuvienė

parašas

A. V.